
KĖDAINIŲ RAJONO SAVIVALDYBĖS ADMINISTRACIJOS 

DIREKTORIUS

ĮSAKYMAS

DĖL PARAMOS IŠ EUROPOS PAGALBOS LABIAUSIAI SKURSTANTIEMS ASMENIMS FONDO TEIKIMO KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO
2020 m. balandžio 8 d. Nr.AD-1-397 

Kėdainiai
Vadovaudamasis Lietuvos Respublikos vietos savivaldos įstatymo  18 straipsnio 1 dalimi, 29 straipsnio 8 dalies 2 punktu, Europos pagalbos labiausiai skurstantiems asmenims fondo projektų finansavimo sąlygų aprašo Nr. 4, patvirtinto Lietuvos Respublikos socialinės apsaugos ir darbo ministro 2018 m. rugsėjo 20 d. įsakymu Nr. A1-503 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 4 patvirtinimo“, 25 ir 26 punktais, ir 2014 m. gegužės 16 d. Lietuvos Respublikos socialinės apsaugos ir darbo ministro įsakymu Nr. A1-268 „Dėl dokumentų, skirtų Europos pagalbos labiausiai skurstantiems asmenims fondo tikslinės grupės asmenų, maisto produktų ir (ar) būtinojo asmeninio vartojimo prekių apskaitai užtikrinti, formų patvirtinimo“ 2.8 papunkčiu:
1. T v i r t i n u Paramos iš Europos pagalbos labiausiai skurstantiems asmenims fondo teikimo Kėdainių rajono savivaldybėje tvarkos aprašą (pridedama).

2. P r i p a ž į s t u netekusiu galios Kėdainių rajono savivaldybės administracijos direktoriaus 2014 m. balandžio 15 d. įsakymą Nr. AD-1-194 „Dėl Europos Sąjungos pagalbos labiausiai skurstantiems asmenims Kėdainių rajono savivaldybėje teikimo tvarkos aprašo patvirtinimo“ su visais pakeitimais ir papildymais. 

V-sistemoje

PATVIRTINTA

Kėdainių rajono savivaldybės

administracijos direktoriaus 

2020 m. balandžio 8 d. įsakymu Nr.AD-1-397 

PARAMOS IŠ EUROPOS PAGALBOS LABIAUSIAI SKURSTANTIEMS ASMENIMS FONDO TEIKIMO KĖDAINIŲ RAJONO SAVIVALDYBĖJE TVARKOS APRAŠAS
I. BENDROSIOS NUOSTATOS

1. Paramos iš Europos pagalbos labiausiai skurstantiems asmenims fondo (toliau – parama) teikimo Kėdainių rajono savivaldybėje tvarkos aprašas (toliau – tvarkos aprašas) reglamentuoja paramos organizavimą ir teikimą Kėdainių rajono savivaldybės gyventojams ir apibrėžia paramos tikslus, tikslines grupes ir kreipimąsi dėl paramos. 

2. Paramos tikslas – sudaryti sąlygas labiausiai skurstantiems Kėdainių rajono gyventojams gauti paramą maisto produktais ir (ar) būtinojo asmeninio vartojimo prekėmis ir prisidėti prie šių žmonių skurdo ir (ar) socialinės atskirties mažinimo. 

3. Prašymų paramai gauti priėmimą, gavėjų sąrašų sudarymą bei paramos dalijimą vykdo Kėdainių rajono savivaldybės (toliau – Savivaldybė) administracijos seniūnijų atsakingi darbuotojai (toliau – seniūnijų atsakingi darbuotojai).

4. Tvarkos aprašas parengtas vadovaujantis Europos pagalbos labiausiai skurstantiems asmenims fondo projektų finansavimo sąlygų aprašu Nr. 4, patvirtintu Lietuvos Respublikos socialinės apsaugos ir darbo ministro 2018 m. rugsėjo 20 d. įsakymu Nr. A1-503 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 4 patvirtinimo“ (toliau – Sąlygų aprašas), ir 2014 m. gegužės 16 d. Lietuvos Respublikos socialinės apsaugos ir darbo ministro įsakymu Nr. A1-268 „Dėl dokumentų, skirtų Europos pagalbos labiausiai skurstantiems asmenims fondo tikslinės grupės asmenų, maisto produktų ir (ar) būtinojo asmeninio vartojimo prekių apskaitai užtikrinti, formų patvirtinimo“ (toliau – Įsakymas). 
II. KREIPIMASIS DĖL PARAMOS

5. Dėl paramos skyrimo bendrai gyvenantys asmenys arba vienas gyvenantis asmuo kreipiasi į seniūniją pagal deklaruotą gyvenamąją arba nuomojamo būsto vietą.
6. Asmenys, neturintys gyvenamosios vietos, kurie yra įtraukti į Savivaldybės gyvenamosios vietos neturinčių asmenų apskaitą, gyvenantys Savivaldybėje, kreipiasi į seniūniją pagal savo faktinę gyvenamąją vietą;

7. Savivaldybės gyventojai, kurių deklaruota gyvenamoji vieta nesutampa su faktine gyvenamąja vieta Savivaldybėje, dėl paramos kreipiasi į seniūniją pagal savo faktinę gyvenamąją vietą.

8. Kreipdamasis dėl paramos skyrimo, asmuo pateikia asmens tapatybę patvirtinantį dokumentą, Lietuvos Respublikos socialinės apsaugos ir darbo ministro patvirtintos formos prašymą paramai gauti, užpildytą naudojant socialinės paramos informacinę sistemą „Parama”, prašyme nurodo maisto produktų skyrimui būtinus duomenis apie:

8.1. save ir bendrai gyvenančius asmenis; 

8.2. vykdomos veiklos pobūdį;

8.3. gaunamas pajamas;

8.4. kitą paramai gauti būtiną informaciją.

9. Asmenys, kreipimosi paramai gauti metu gaunantys socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą, nemokamą maitinimą pagal Lietuvos Respublikos socialinės paramos mokiniams įstatymą, taip pat globojami šeimose vaikai ir asmenys nuo 18 metų, kuriems paskirta globos (rūpybos) išmoka pagal Lietuvos Respublikos išmokų vaikams įstatymą, į paramos gavėjų sąrašus įrašomi jiems pateikus laisvos formos prašymą, užpildytą naudojant socialinės paramos informacinę sistemą „Parama”. 

10. Asmens prašymas galioja iki vienų kalendorinių metų (nuo N metų sausio 1 d. iki N metų gruodžio 31 d.), jeigu nepasikeitė gyventojo ir (ar) su juo kartu gyvenančių asmenų padėtis pagal šiame skyriuje nurodytus teisės aktus.

III. PARAMOS SKYRIMAS

11. Teisę gauti paramą turi asmenys, kurių vidutinės mėnesinės pajamos neviršija Lietuvos Respublikos Vyriausybės patvirtintų valstybės remiamų pajamų (toliau – VRP) 1,5 dydžio per mėnesį.

12. Bendrai gyvenančių asmenų ar vieno gyvenančio asmens pajamos per mėnesį apskaičiuojamos vadovaujantis Lietuvos Respublikos piniginės socialinės paramos nepasiturintiems gyventojams įstatymo nuostatomis, išskyrus pajamas, gaunamas iš žemės ūkio veiklos, kurios skaičiuojamos tik pagal šios veiklos apskaitos dokumentus, netaikant pajamų nustatymo tvarkos pagal Lietuvos Respublikos Vyriausybės ar jos įgaliotos institucijos patvirtintus žemės ūkio veiklos pajamų, įvertintų pagal sąlygines išlaidas, normatyvus arba pagal pajamų normą hektarui žemės ūkio naudmenų.

13. Parama gali būti skiriama ir kitais atvejais, kai vidutinės bendrai gyvenančių asmenų 

pajamos vienam jos nariui per mėnesį (vienam gyvenančiam asmeniui) didesnės nei 1,5 VRP dydžio, bet neviršija 2,5 VRP dydžių per mėnesį:

13.1. kai tarp kartu gyvenančių asmenų yra aukštųjų mokyklų studentų iki 24 m. ar vienas gyvenantis asmuo yra aukštosios mokyklos studentas iki 24 m.;

13.2. kai vaikus iki 18 m. augina vienas iš tėvų, kai kitas yra miręs ar paskelbtas nežinia kur esančiu;

13.3. kai turtas ar dalis turto buvo prarastas arba kai turtas buvo visiškai ar dalinai suniokotas gaisro ir gamtos stichijų metu;

13.4. kai vienam gyvenančiam vyresniam kaip 18 metų asmeniui arba veiksniu pripažintam nepilnamečiui, kuris yra nesusituokęs (įskaitant santuoką nutraukusius asmenis), taip pat susituokęs, tačiau teismo sprendimu gyvenantis skyrium, neturinčiam vaikų (įvaikių) arba jų turinčiam, tačiau teismo sprendimu dėl sutuoktinių gyvenimo skyrium ar dėl santuokos nutraukimo vaikai (įvaikiai) yra likę gyventi su kitu sutuoktiniu, yra nustatytas ne didesnis kaip 55 proc. darbingumo lygis;

13.5. kai vienas gyvenantis asmuo arba abu bendrai gyvenantys asmenys yra sukakę senatvės pensijos amžių;

13.6. kai viena gyvenanti daugiavaikė motina yra sulaukusi penkerių metų iki senatvės pensijos amžiaus ir jai paskirta bei mokama šalpos kompensacija daugiavaikei motinai;

13.7. kai šeimoje auga trys ar daugiau vaikų ar yra neįgalus vaikas;

13.8. kai vienas gyvenantis asmuo arba abu bendrai gyvenantys asmenys yra neįgalūs;
13.9. asmenims, nurodytiems Sąlygų aprašo 28 punkte.
IV. PARAMOS TEIKIMO ORGANIZAVIMAS

14. Už asmenų, besikreipiančių dėl paramos, atrinkimą, teisingą paramos gavėjų sąrašų sudarymą ir jų užpildymą atsako seniūnijų socialiniai darbuotojai, o jų nesant dėl ligos, atostogų ar komandiruotės, – seniūnijų specialistai.

15. Seniūnijų atsakingi darbuotojai priima asmenų prašymus gauti paramą, vertina priimtų prašymų atitiktį labiausiai skurstančių asmenų atrinkimo kriterijams, gaunamas pajamas bei kitą paramai gauti reikalingą informaciją, sutikrina su duomenimis, gaunamais iš valstybės ir žinybinių registrų, valstybės informacinių sistemų, registruoja prašymus ir suveda duomenis į Socialinės paramos informacinės sistemos (toliau – SPIS) duomenų bazę.

16. Seniūnijų atsakingi darbuotojai pagal suvestus į programą SPIS duomenis formuoja paramos gavėjų sąrašus pagal tuo metu galiojančią Lietuvos Respublikos socialinės apsaugos ir darbo ministro įsakymu patvirtintą sąrašo pavyzdinę formą ir perduoda informaciją apie paramos gavėjų skaičių Savivaldybės administracijos Socialinės paramos skyriui iki einamojo mėnesio, po kurio bus dalijama parama, 13 dienos.

17. Parama turi būti išdalinta per 15 darbo dienų nuo atvežimo į seniūnijas dienos.
18. Nepanaudoti maisto produktai (likučiai) ir (ar) būtinojo asmeninio vartojimo prekės (likučiai) gali būti perduoti:

18.1. asmenims, kurie konkretaus maisto produktų ir (ar) būtinojo asmeninio vartojimo prekių dalijimo metu turi teisę gauti Fondo paramą, tačiau į Paramos gavėjų sąrašus buvo įtraukti po to, kai atsakingi seniūnijų darbuotojai Įsakymo 2.3 papunktyje nustatytus reikalavimus jau buvo informavę projekto vykdytoją apie paramos gavėjų skaičių (toliau – papildomai įtraukiami asmenys); 

18.2. asmenims, kurie konkretaus maisto produktų ir (ar) būtinojo asmeninio vartojimo prekių dalijimo metu turi teisę gauti Fondo paramą, tačiau į Paramos gavėjų sąrašus nebuvo įtraukti, nes atsakingi seniūnijų darbuotojai asmens kreipimosi dėl Fondo paramos metu pagal Įsakymo 2.4 papunktyje nustatytus reikalavimus jau buvo pateikę Paramos gavėjų sąrašų elektronines versijas už Fondo paramos paskirstymą Savivaldybės administracijos Socialinės paramos skyriui  (toliau – papildomi asmenys). Tokiu atveju, likus maisto produktų ir (ar) būtinojo asmeninio vartojimo prekių likučių, už Fondo paramos paskirstymą atsakingi seniūnijų darbuotojai kreipiasi į Savivaldybės administracijos Socialinės paramos skyriaus darbuotoją, atsakingą už Paramos gavėjų sąrašų sudarymą, dėl papildomų asmenų teisės gauti Fondo paramą. Už Fondo paramos paskirstymą atsakingi seniūnijų darbuotojai Fondo paramą papildomiems asmenims perduoda tik sulaukę teigiamo atsakymo iš Savivaldybės administracijos Socialinės paramos skyriaus atsakingo darbuotojo;

18.3. asmenims,  pripažintiems nukentėjusiais nuo karo ir gaivalinių nelaimių, gaisrų, ekologinių katastrofų, epidemijų, užkrečiamųjų ligų protrūkių, arba asmenims, kuriems, savivaldybės ir valstybės lygmeniu paskelbus ekstremaliąją situaciją, būtina parama maistu ir (ar) būtinojo asmeninio vartojimo prekėmis. Seniūnijų atsakingi darbuotojai užtikrina gautos paramos išdalinimą šiems socialinių paslaugų gavėjams, kurių mėnesinės vidutinės pajamos neviršija 2,5 valstybės remiamų pajamų dydžio ir surašo Buities tyrimo aktą, kuriame konstatuoja aplinkybes. 
19. Kėdainių bendruomenės socialinis centras gali perduoti nepanaudotus maisto produktus (likučius) ir (ar) būtinojo asmeninio vartojimo prekes (likučius) labdaros, socialinėms valgykloms (toliau – valgyklos), nakvynės namams ir (ar) kitoms institucijoms, įstaigoms ar organizacijoms (toliau – institucijos), teisės aktų nustatyta tvarka teikiančioms socialines paslaugas, kai seniūnijos nepanaudotą paramą (likučius) seniūnijų seniūnai, o jų nesant dėl ligos, atostogų ar komandiruotės, – seniūnijų specialistai, grąžina Kėdainių bendruomenės socialinio centro specialistui, atsakingam už paramos projektų vykdymą Savivaldybėje, pasirašant Lietuvos Respublikos socialinės apsaugos ir darbo ministro patvirtintos formos Nepanaudotų maisto produktų (likučių) perdavimo–priėmimo aktą ir (ar) Nepanaudotų būtinojo asmeninio vartojimo prekių (likučių) perdavimo–priėmimo aktą
20. Kėdainių bendruomenės socialinis centras šio tvarkos aprašo 18 punkte nurodytą paramą perduoda labdaros, socialinėms valgykloms (toliau – valgyklos), nakvynės namams ir (ar) kitoms institucijoms, įstaigoms ar organizacijoms (toliau – institucijos), teisės aktų nustatyta tvarka teikiančioms socialines paslaugas, pasirašant Lietuvos Respublikos socialinės apsaugos ir darbo ministro patvirtintos formos Nepanaudotų maisto produktų (likučių) perdavimo–priėmimo aktą ir (ar) Nepanaudotų būtinojo asmeninio vartojimo prekių (likučių) perdavimo–priėmimo aktą.

V. BAIGIAMOSIOS NUOSTATOS
21. Paramos maisto produktais ir (ar) būtinojo asmeninio vartojimo prekių teikimo iš Europos pagalbos labiausiai skurstantiems asmenims fondo Savivaldybėje organizatorius yra Kėdainių bendruomenės socialinis centras, kuris priima paramą į centrinį sandėlį ir organizuoja paramos skirstymą į seniūnijas.

22. Už maisto produktų ir (ar) būtinojo asmeninio vartojimo prekių priėmimą, saugojimą seniūnijose, jų išdalijimą labiausiai nepasiturintiems seniūnijos gyventojams, įrašytiems į sąrašą paramai gauti, paramos apskaitos dokumentų tvarkymą seniūnijose atsakingi Kėdainių rajono savivaldybės administracijos seniūnijų seniūnai, o jų nesant dėl ligos, atostogų ar komandiruotės, – seniūnijų specialistai. 

23. Prašymai su pateiktais dokumentais saugomi pagal pateikimo vietą – seniūnijose.

24. Pasikeitus šiame tvarkos apraše nurodytiems teisės aktams, tiesiogiai taikomos naujos tų aktų nuostatos.

